cyanic-selkie/wikianc huggingface dataset:
Piel
thumb|340px|Piel humana: 1 - [[Epitelio, 2 - Epidermis, 3 - Dermis, 4 - Subcutis.]] A piel (d'o latín < PELLIS) ye l'organo d'os animals que actúa como barrera protectora y aisla l'organismo d'o meyo que tien arredol. Actúa protechindo-lo y contribuye a mantener integras as suyas estructuras, allora tien un papel como sistema de comunicación con o entorno.
Consta de tres estratos prencipals, que de superficie a profundidat, son: a epidermis, a dermis y hipodermis. La epidermis ye de teixiu epitelial pluriestratificau y d'orichen ectodermico. La dermis ye de teixiu conchuntivo fluixo.
D'a piel en penden bellas estructuras ditas anexos que son os pelos, as unglas y as glandulas sebacias y sudoriparas.
A piel ye formata por os:
A piel, puet tener cuantas malautías, ditas dermatitis, como a seborrea. Istas son estudiatas prencipalment por a dermatolochía y a patolochía.
Benjamin Harrison
Benjamin Harrison, naixito de North Bend (Ohio) o 20 d'agosto de 1833 y muerto en Indianapolis (Indiana) o 13 de marzo de 1901, estió un militar y politico estausunidense, que estió o 23º President d'os Estaus Unius, dende o 4 de marzo de 1889 dica o 4 de marzo de 1893. Mientres a Guerra Civil d'os Estaus Unius, Benjamin Harrison estió o chefe d'o 70º Rechimiento d'Infanteria de Voluntarios y d'a 1ª Brigada d'a 1ª División d'o XXI Cuerpo d'Exercito de l'Exercito d'o Cumberland, en as filas de l'Exercito federal, que albandonó en rematar a guerra con o rango de Brigadier cheneral.
En rematar a guerra, prencipió a suya carrera politica, estando senador por Indiana en o Senau d'os Estaus Unius en 1880 por o Partiu Republicano, luego d'estar redotato en as eleccions a Gobernador d'o estato en 1876. En 1888 redotó a Grover Cleveland en as eleccions ta President d'os Estaus Unius. En a suya presidencia o país continó con una linia d'expansionismo ta l'exterior, en Hawaii, Samoa u en a mar Caribe. Sindembargo, fue redotato en as eleccions presidencials de 1892 por Grover Cleveland, y se retiró d'a vida politica, estando dimpués profesor d'a Universidat de Sant Francisco.
Naya Rivera
Naya Marie Rivera conoixita artisticament como Naya Rivera y naixita de Santa Clarita, California o 12 de chinero de 1987 ye una actriz y cantaire estausunidense conoixita por a suya interpretación de Santana Lopez en a serie de televisión Glee por a que aconsiguió quantes premios entre os que cal destacar un Premio d'o Sindicato d'Actors
O 8 de chulio de 2020 desapareixió en o laco Piru y nomás se trobó o suyo fillo durmiendo solenco en una barca con un chaleco ta adultos a o suyo costau. Diyas dimpués se trobó o suyo cuerpo flotando en as auguas d'o laco.
Cantón de Sarajevo
O cantón de Sarajevo (en bosnio:  Kanton Sarajevo) ye un d'os 10 cantons en que se divide a Federación de Bosnia y Herzegovina, en Bosnia y Herzegovina. Ye situau en o centro d'o país. O centro d'o gubierno d'o cantón ye a ciudat de Sarajevo, capital d'o país. O cantón tien una superficie de 1.276,9 km² y teneba una población de 413.593 personas en 2013.
Organización administrativa
300px|thumb|Mapa d'os municipios d'o Cantón de Sarajevo.
Cheografía y población
L'aria d'o cantón ye de 1 276,9 km². En o censo de 2013, a zona yera poblada por 413.593 personas d'as que un 79,6% yeran bosnios, un 11,2% serbios, un 6,7% croatas. O municipio de Stari Grad tién un 98% de población bosnia.
Historia y cultura
Iste cantón fue creyau como conseqüencia d'os Alcuerdos de Washington de 1994 entre a Republica croata de Herzeg-Bosnia y a Republica de Bosnia y Herzegovina, quan os bosnios no controlaban que 477 km2 d'a part principal d'a ciudat de Sarajevo y bel suburbio meridional baixo as suyas posicions de mont Igman. Manimenos as mugas d'o cantón quedoron definidas en os Alcuerdos de Dayton de 1995, por os que a Republica Serbia habió d'abandonar 800 km2 d'a redolada de Sarajevo, ocupaus dende o encomenzamiento d'o Setio de Sarajevo en 1992. As nuevas mugas plegoron a dividir entidaz de población como Ilidža, que presentan actualment partz tanto en o Cantón de Sarajevo como en a Rechión de Sarajevo-Romanija d'a Republica Serbia, a on que s'establioron muitos serbios locals.
Bandera d'Australia
A bandera d'Australia ye una bandera azula con a bandera d'o Reino Uniu en o suyo cantón y una gran estrela de siet puntas, conoixida como estrela d'a federación en o quartel inferior ezquierdo. A parti a o batient contiene una representación d'a constelación Cruz d'o Sud, formada por cinco estrelas – a mas chicota tien cinco puntas y as quatre grans en tienen siet. Bi ha atras banderas oficials que tamién representan a Australia, o suyo pueblo y o suyo gubierno.
O disenyo orichinal d'a bandera (con una estrela d'a federación de seis puntas) fue trigau en 1901 entre quantas propuestas d'un concurso feito en formarse a Federación d'Australia, y s'ondeó por primera vegada en Melbourne o 3 de setiembre de 1901, calendata proclamada como Día d'a Bandera Nacional Australiana. Un disenyo una mica diferent fue aprebau por o rei Eduardo VII en 1903. A versión con a estrela d'a federación de siet puntas se ficó en a proclamación o 23 de febrero de 1908. As dimensions fuoron formalment publicadas en 1934, y en 1954 a bandera fue oficialment reconoixida y legalment definida por a Lei de Banderas de 1953, como a ''Bandera Nacional Australiana".
Pueblos turquicos
Os pueblos turquicos desfacioron o modo de vida sedentario de determinatas zonas que ocupaban como Anatolia u se constuyoron en clase dirichent de pueblos sedentarios en atras zonas como en Persia u Transoxiana, a los qui asimiloron. Os pueblos turquicos han formato estatos con gran importancia cheopolitica como l'Imperio Otomán. Actualment os pueblos turquicos son mayoritarios en Turquía, Azerbaichán, Turkmenistán, Uzbekistán, Kazaquistán y Kirguizistán, y fan una part important d'a población de determinatas rechions de Rusia, China, Afganistán u Irán.
Quintana Roo
O Estau de Quintana Roo ye uno d'os 31 estaus que fan parte de Mexico, estando situata a suya capital en a ciudat de Chetumal, encara que a ciudat con mayor numero d'habitants d'o estau ye Cancún. En fan parte 10 municipios. O suyo nombre ye en a honor d'o politico, escritor y poeta Andrés Quintana Roo. A suya luenga propia ye o maya, que dende 1993 ye reconoixito como luenga nacional de Mexico.
Pueblos turquicos
Relichión
A relichión orichinal d'os pueblos turquicos ye o tengrianismo, culto a lo dios celeste Tengri.
Os pueblos turquicos se convirtioron a diferents relichions (budismo, maniqueísmo, cristianismo nestorín, cristianismo ortodoxo), pero a mayoría remató convertindo-se a la relichión musulmana.
Quintana Roo
A suya población ye de 1.290.393 habitants en una superficie de 50.212 km², con una densidat de población de 22,60 hab/km².
Ye uno d'os estaus mas chóvens d'o país, no plegando en a condición d'estau de Mexico dica o 8 d'octubre de 1974. Por a suya situación a o canto d'a mar Caribe y por os suyos importants repuis mayas, ha esdevenito un important puesto de destín turistico.
Cheografía
O estau de Quintana Roo se troba situau a o sudueste d'o país, en a peninsula de Yucatán. O suyo territorio muga a o norte con o golfo de Mexico; a l'este con a mar Caribe; a o sud con o río Hondo, Belize y Guatemala; a l'ueste con Campeche; y a o norueste con o estau de Yucatán.
left|thumb|250px|Mapa municipal de Quintana Roo. En fan parte 10 municipios: Othón P. Blanco (con capital en Chetumal, que tamién ye a capital estatal), Benito Juárez (con capital en Cancún), Solidaridad (con capital en Playa del Carmen), Felipe Carrillo Puerto ( con capital en Felipe Carrillo Puerto), Lázaro Cárdenas (con capital en Kantunilkín), Cozumel, José María Morelos, Isla Mujeres, Tulum (con capital en Tulum) y Bacalar. miniaturadeimagen|Quintana Roo
Parque Nacional d'o Triglav
O Parque Nacional d'o Triglav (en esloveno Triglavski narodni park) ye o solo parque nacional d'Eslovenia. Fue establiu en a suya forma moderna en 1981 y se troba situau en o norueste d'o país y sudeste d'os Alpes respectivament.
O mont Triglav, o pico mas altero d'os Alpes Chulians, se debanta alto u baixo en mel meyo d'o parque nacional. Dende aquí as vals s'estendillan radialment, suministrando augua a dos grans compleganzas que tienen as suyas fuents en os Alpes Chulians: as cuencas hidrograficas d'os ríos Soncio y Sava, que fluyen enta a mar Hadriana y a mar Negra, respectivament.
Atari ST
thumb|L'Ordinador domestico Atari ST.
Atari ST estió o nombre d'una serie d'ordinadors domesticos d'Atari Corporation y o sucesor d'a familia Atari de 8 bits. O modelo inicial, o 520ST, tenió un lanzamiento limitau en abril-chunyo de 1985 y estió ampliament disponible en chulio. O 520ST ye o primer ordinador personal que viene con una GUI de color, que emplegaba una versión de GEM de Digital Research lanzada en febrero de 1985. O 1040ST, lanzada en 1986, ye o primer ordinador personal que teneba un megabyte de memoria RAM en a configuración base.
O Atari ST ye parte d'una cheneración d'ordinadors domesticos de meyaus d'o decenio de 1980 que tiene procesadors de 16 u 32 bits, 256 KB u mas de RAM y interficies graficas d'usuario controladas por una rateta.
Aucamvila (Alta Garona)
Aucamville ye una comuna occitana en o departamento francés d'Alta Garona, districto de Tolosa, cantón de Castèlginèst y rechión d'Occitania.
A suya población ye de 7.497 habitants (2006) en una superficie de 3,96 km², con una densidat de población de 1.893,18 hab/km².
C/2020 F3 (NEOWISE)
thumb|O cometa C/2020 F3 (NEOWISE). C/2020 F3 (NEOWISE) ye un cometa de periodo largo descubierto o 27 de marzo de 2020 por o telescopio espacial NEOWISE, con una magnitut aparent en o momento d'o escubrimiento de +17.2​3​ Pasó por o perihelio o 3 de chulio de 2020.​ Tien a particularidat que sigue una orbita retrograda.
Cambión
thumb|300px|Un cambión Un cambión (d'o francés camion) ye un vehíclo motorizau disenyau pa o transporte de productos y mercaderías. A diferencia d'os autos, que gosan tener una construcción monocasco, muitos cambions se construyen sobre una estructura resistent dita chasis (bastida). A mayor parti d'a estructura ye integrada por un chasis portant, por un regular un marco estructural, una cabina y una estructura (u caixa) pa transportar a carga.
O vocablo cambión puet referir-se a dos vehíclos diferents: cambions richidos y cambions articulaus.
Baixo Bidasoa
Baixo Bidasoa (Bidasoaldea en basco y oficialmente, Bajo Bidasoa en castellano) ye una comarca d'o País Basco, que fa parte d'a provincia de Guipuzcua, ye a comarca más pequeña de Guipuzcua y ye fronteriza con Francia.
Se troba a o nord-este d'a provincia de Guipuzcua, mugando a l'este con Francia (Hendaia y Biriatu), a lo sud con Navarra (Cinco Villas), a l'ueste con Donostialdea y con o mar Cantabrica a o norte. En fan parte 2 municipios.
Cambión
Os cambions s'han iu especializando y adoptando una serie de caracteristicas propias d'o treballo a o que son destinaus. Han evolucionau dende una simpla caixa —ubierta u zarrada—, dica formas mas complexas con disenyo y equipamientos especificos adecuaus a la materia que transportan: periglosa, liquida, refricherada, en chiro contino, con gruba, etcetra.
Níquel
O níquel (de l'alemán < Nickel) ye un elemento quimico de numero atomico 28 y simbolo Ni situato en o grupo 10 d'a tabla periodica d'os elementos.
Caracteristicas prencipals
Ye un metal de transición de color blanca-archent, conductor d'a electricidat y d'a calor, ye dúctil y maleable por lo que se puet laminar, pulir y forchar facilment, y presenta una mica de ferromagnetismo. Se troba en diferents minerals, en meteoritos (en aleyación con o fierro) y, en primeras, bi ha níquel en l'interior d'a Tierra.
O suyo estato d'oxidación mas normal ye +2. Puet presentar-ne atros, s'han observato estatos d'oxidación 0, +1 y +3 en complexos, pero no son guaire caracteristicos.
Aplicacions
Alto u baixo o 65% d'o níquel consumito se fa servir en a fabricación d'acero inoxidable austenitico y un atro 12% en superaleyacions de níquel. A resta, un 23%, se reparte entre atras aleyacions, baterías recarregables, catalisi, acunyación de moneda, recubrimientos metalicos y fundición:
Rol biolochico
Muitas hidrochenasas, encara que no todas, contienen níquel, mas que mas en aquellas que tienen a función d'oxidar o hidrocheno. Pareixe que o níquel tien cambeos en o suyo estato d'oxidación lo que indicaría que o nuclio de níquel ye a parti activa d'a enzima.
O níquel ye tamién present en a enzima metil como reductasa y en bacterias metanochenicas.
Museu Australiano
O Museu Australiano (en anglés Australian Museum) ye o museu más antigo d'Australia, con una gran reputación internacional en os campos d'a historia natural y l'antropolochía. En primeras fue pensau y desenvolicau seguindo o modelo europeu contemporanio d'un almadazén enciclopedico de historial cultural y natural, incluyindo-ie una sección de zoolochía con coleccions de vertebratos y invertebratos, asinas como seccions de mineralochía, paleontolochía y antropolochía. Antimás d'as exposicions, o museu tamién ye embrecau en o estudio y rechira d'os pueblos indichenas, asinas como en programas comunitarios. En os primers anyos d'o museu, a mayor prioridat yera enamplar a colección, por ixo se comerció a sobén con atras institucions britanicas y europeas.
O museum ye situau en a esquina entre William Street y College Street y yera conoixiu orichinalment como Museu Colonial (Colonial Museum) u Museu de Sydney (Sydney Museum). O museu fue renombrau en chunio de 1836, decidindo-se dimpués d'una discusión que habría de decir-se "Museu Australiano".
Parque nacional
right|250px|thumb|Parque Nacional d'Ordesa y Tres Serols, [[Aragón]] right|250px|thumb|Parque Nacional Los Cardones, [[Archentina]] Un parque nacional ye un espacio natural protechiu por lei d'a contaminación y o desenvolique humán. Os parques nacionals son incluyius en a categoría II d'arias protechidas d'a Unión Internacional ta a Conservación d'a Naturaleza.
O primer puesto de tot o mundo que recibió a denominación de parque nacional estió Yellowstone, en os Estaus Unius, en 1872. O parque nacional mas gran d'o mundo ye o Parque Nacional de Gronlandia Nororiental, establiu o 22 de mayo de 1974 y que conta con 972.000 kilometros quadrau.
Actualment, l'unico parque nacional d'Aragón ye o Parque Nacional d'Ordesa y d'as Tres Serols, establiu o 16 d'agosto de 1918.
Vinclos externos
Pachina oficial d'o Parque Nacional d'Ordesa y d'as Tres Serols
Bernal de Jaca
Bernal de Jaca estió un copista que treballó en o Taller de traductors d'Heredia y que figura como copista d'o "Libro d'os emperadors" y o "Libro de los fechos et conquistas del principado de la Morea".
Bells autors como Cacho Blecua opinan que podió estar catalanoparlant en base a bells casos de "seseyo", en haber escrito o colofón d'o "Libro d'os emperadors" en catalán y haber escrito digous en o colofón d'o "Libro de los fechos et conquistas del principado de la Morea", a part d'os muitos catalanismos present en o "Libro d'os emperadors".
Viktualienmarkt
300px|thumb|O Viktualienmarkt de [[Múnich en 2016.]]
Lo Viktualienmarkt ye un mercato de virollas que se troba en o centro de Múnich (Alemanya) dende 1807. Tien una superficie de 22.000 m² en a quala 140 vendedors ofreixen flors, fruitas exoticas, caza, carne d'aus, especias, formache, peix, sucos y atros productos. Os puestos d'o Viktualienmarkt ubren de luns a sabado. O mercato evolucionó dende o suyo orichen labrador dica l'actual mercato de delikatessen que recibe a visita d'os turistas amás d'a d'os mesmos habitants d'a ciudat.
I hai en o mercau seis fuents dedicadas a personaches de Múnich: Elise Aulinger, Ida Schumacher, Karl Valentin, Liesl Karlstadt, Roider Jackl y Weiß Ferdl.
Castèlginèst
A suya población ye de 7.735 habitants (1999) en una superficie de 8,11 km², con una densidat de población de 953,76 hab/km².
Supercopa d'Espanya de Baloncesto 2007
A Supercopa d'Espanya de Baloncesto 2007 se disputó entre os diyas 28 y 29 de setiembre de 2007 en o pavillón Bizkaia Arena d'a ciudat de Bilbau.
Final
MVP: Tiago Splitter d'o TAU Cerámica
Botellada
thumb|300px|Chovens de botelladas.
Botellada u botellón ye un termin que describe o costumbre cheneralizau en Espanya dende zaguerías d'o sieglo XX, especialment entre os chovens, de reunir-se en grupos relativament grans y en as vías publicas pa consumir alcohol prencipalment. Ta muitos d'os partecipants son un dreito y una reivindicación por o preu d'os locals d'ocio y as bebidas alcholicas que se hi venden en ixos locals.
As prencipals criticas a o fenomeno provienen d'as autoridatz y prencipalment d'os residents d'as zonas afectadas. As queixas se centran en o rudio que se produz dica altas horas d'a maitinada y a bardoma chenerada dimpués d'a fiesta. Tamién i hai de cabo cuan actos de vandalismo como que trencadura de mueblario urbán y barallas.
Sent Alban (Alta Garona)
Sent Alban (Sent Alban en occitán, Saint-Alban en francés y oficialment) ye una comuna occitana en o departamento francés d'Alta Garona, districto de Tolosa, cantón de Castèlginèst y rechión d'Occitania.
A suya población ye de 5.186 habitants (1999) en una superficie de 4,26 km², con una densidat de población de 1.217,37 hab/km².
Kninska Krajina
300px|thumb|Envista d'un paisache en Kninska Krajina. Kninska Krajina ye una rechión historica y cheografica de Croacia, part de la rechión d'antepaís dita Zagora. Lo suyo centro ye Knin.
Cheografía
Kninska Krajina se situa entre Bukovica a lo norueste, Drniška krajina (en Zagora) a lo sud, Cetinska krajina a lo sudueste, y Završje (Bosnia y Herzegovina) a l'este.
Edat Meya
En lo sieglo VI, la rechión fue poblada por eslaus (Sklavenoi). Knin mesmo fue mencionau por primera vegada por l'emperador Costantín VII Porfirocheneta (r. 913–959) como centro d'una parroquia baixo dominio croata. Lo rei Pero Krešimir IV de Croacia (r. 1058–1075) consiguió que Knin esdevenís Seu bispal y lo bispe de Knin prenés lo titol de bispe de los croatas (episcopus Chroatorum). Demetrio Zvonimir de Croatia (r. 1075–1089) s'establió en la ciudat.
Bi ha enrunas de d'ilesias y monesterios ortodoxos dende lo sieglo XV, lo que suchiere los serbios ya habitaban esta rechión enantes. En este sieglo, l'Imperio Otomán ocupó esta zona y la mes gran part de la población nativa fuyió. La rechión quedó abandonada y destruita mientres los abances otomans enta lo norte y l'ueste. La rechión quedó incluyida en lo Sanjak de Kirka.
Periodo moderno
Enta los sieglos XVII y XVIII, l'Imperio austriaco consiguió aturar los abances de los otomans y fer-los reblar. Tanymientres la zona heba estau repoblada por una escasa población ortodoxa serbia u vlaca dende por lo menos lo sieglo XV. Estos serbios u vlacos heban fuyito de los otomans y lis daron tierras en pagas por defender la muga con los otomans en lo que esdevendría la zona tampón conoixida como Vojna Krajina u "Muga Militar".
En 1990 fue creyada la rechión autonoma serbia SAO Kninska Krajina, creyada con un gubierno local y con nombre derivau de la rechión cheografica. Esta rechión, chunto con atras autoproclamadas rechions autonomas habitadas por serbios s'unioron pa formar la Republica Serbia de Krajina, que miró de permaneixer unida a Serbia y Montenegro oposando-se a la proclamación d'inpendencia de Croacia en 1991. La zona quedó baixo control serbio y estió un scenario de limpieza etnica de población croata. En 1995 lo exercito croata prenió control de la zona en la Operación Tronada, y la mes gran part de la población serbia fuyió. Actualment la rechión ye poco poblada por haber-ie pocas oportunidatz economicas, manimenos una part de la población serbia fuyida en 1995 ha iu tornando progresivament.
Polmón
thumbnail|250px|Imachen d'os polmons obtenita con una [[tomografía axial computerizada (TAC).]] Os polmons u polbons u pulmons, son una parella d'organos, os mas importants de l'aparato respiratorio, con aspecto de cono formaus por un teixito esponchoso de color rosa grisenca. Ocupan a mayor parti d'o tórax. Os polmons son cubiertos por una membrana dita pleura y son deseparaus la un de l'atro por os mediastinos. D'una man, o polmón dreito ye dividito en tres partis, ditas popularment alas y tecnicament lobulos); y d'atra, a ezquierda tien nomás dos alas u lobulos.
Tienen arredol de 300 millons d'alveolos, tenendo una superficie total de bels 140 m2 en adultos (alto u baixo a superficie d'una pista de tenis). A capacidat pulmonar pende d'a edat, peso y sexo- ye en o rango entre. 4.000-6.000 cm3. As mullers gosan tener a capacidat pulmonar arredol d'un 20% u un 25% mas baixa.
A función d'os polmons ye realizar o intercambio gasioso con a sangre, por ixo os alveolos son en estreito contacto con capilars. En os alveolos se produce o paso d'oxicheno dende l'aire a la sangre y o paso de dioxido de carbonio dende a sangre a l'aire. Iste paso se produce por a esferencia de presions parcials d'oxicheno y dioxido de carbonio entre a sangre y os alveolos.
Os termins medicos relacionaus con os polmons gosan prencipiar por pulmo-, d'o latín pulmonarius ("d'os polmons"), u por pneumo- (d'o griego πνεύμων ("polmón"). L'orichen d'as formas en latín y griego se troba en a radiz indoeuropea *PLEU- ("fluir", "fluxo"). Manimenos a interpretación d'a palabra latina s'explica de diferents trazas. Pa bel autor ye una palabra composada formada con as radices de "fluxo" y "aire"; pa belatro u una palabra derivada d'a radiz pa dicir "fluxo" con o sufixo -ONIS, (precursor d'o sufixo -ón en aragonés).
En muitas variedaz de l'aragonés se gosa emplegar a voz livianos fendo referencia a los polmons d'o bestiar, encara que tamién se puede referir a lo conchunto de visceras toracicas.
Liga Espanyola de Baloncesto 1972-73
L'anyada 1972-73 d'a Liga Espanyola de Baloncesto estió a sietzena edición de dita competición. Participoron 16 equipos en un grupo unico, chugando toz contra toz con partiu a dople vuelta. Os dos zaguers equipos baixaron directament, y os clasificatos en os puestos 12, 13 y 14 chugaban una liga chicot chunto con o tercero, quarto y quinto d'a Segunda División ta determinar os equipos que chugarían en l'anyada siguient en a maxima categoría. Prencipió o 29 d'otubre de 1972 dica o 27 de mayo de 1973. O campión estió, por cinquena vegada, o Real Madrid.
Playoffs de baixata
* Real Canoe renunció.
Dimitri Calodiqui
Dimitri Calodiqui estió un filosofo y escribano natural de Tesalonica (Grecia) a qui en 1381 Chuan Ferrández d'Heredia concedió un puesto vitalicio d'escribán que enantes ocupaba Georgeos Diquio. Debió morir en l'anyo 1389, pus l'1 d'octubre d'ixe anyo se menciona un puesto d'escribán vacant por a suya muerte.
Se sabe por o proemio d'a traducción italiana de "Vidas semblants" que Dimitri Calodiqui tradució este libro dende o griego clasico a lo griego bizantín, primer paso pa que un flaire italianoparlant con conoixencias d'aragonés fese un borrador de traducción en un aragonés de grau baixo con italianismos y catalanismos que dimpués correchiban uns escribanos aragoneses.
Bel autor tamién considera que Dimitri Calodiqui tamién tradució os "Discursos d'a Historia d'a Guerra d'o Peloponiso" dende o griego antigo a lo griego bizantín como paso previo a la traducción provisional de Nicolau de Drenopoli a l'aragonés.
Imperio Austrohongaro
L'Imperio Austrohongaro estió un estau federal d'Europa Centro-Oriental formau por Cisleitania y Transleitania, en a subchección d'a monarquía d'os Habsburgo. Manimenos por a suya curta duración no tenió que dos emperadors: Francisco Chusé I y Carlos I.
O 18 de febrero de 1867 se plegó a lo compromís austrohongaro. Como respuesta a lo problema d'as reivindicacions nacionals d'os hongaros. O territorio baixo sobiranía d'os Habsburgo quedaba dividiu en dos estaus: Cisleitania, con clase dirichent alemana y Transleitania, con clase dirichent hongara. Os dos estaus comparten sobirán, con o títol d'Emperador d'Austria y Rei d'Hongría, y tamién comparten tres ministerios: economía, afers exteriors y defensa. Os territorios alemans, polacos, checos, eslovenos y italianos yeran en Cisleitania y os territorios hongaros, eslovacos, croatas y vlacos yeran en Transleitania.
Cisleitania
Os alemans son o 36 % d'a población de Cisleitania y o 12 % de l'Imperio Austrohongaro. 4/5 parz son en o territorio que esvebendrá Austria, (os Alpenländer) y en os Sudetes. En Cisleitania os checos y italianos tendrán importants movimientos separatistas.
Transleitania
A dieta hongara ratificó o compromís en abril de 1867. O 8 de chunio ye coronau Francisco Chusé rei de Hongría. Encomenzará una campanya de maguiarización d'as minorías, en un estau on os hongaros no yeran que o 48 % d'a población, os eslovacos o 9,4 %, os rutens (rusins) o 2,3 %, os vlacos o 14,1 %, os serbios o 5,3 %, os croatas o 8,8 %, os alemans o 9,8 % y un 2,2 % d'atras minorías.
Hongría preba de millorar a educación ixamplando l'amostranza primaria, secundaria y superior en a capital y en as provincias. As trasformacions creyan tensions socials. A baixa nobleza monopoliza os puestos de l'administración y de l'exercito. O poder economico y as finanzas son en mans d'una burguesía en gran parte chodiga maguiarizada y a vegadas cristianizada, con igualdaz de dreitos civils en 1893.
O rechimen electoral que limita a representación en o Parlamento d'as minorías nacionals. O Compromís de 1867 no resolvió o problema d'as nacionalidaz, que heban de contentar-sen con a lei de nacionalidaz d'o 6 d'aviento de 1868, de fueras d'os croatas teneban un rechimen propio por o compromís hongaro-croata de noviembre de 1868. A lei de nacionalidaz autoriza o uso d'as luengas minoritarias a escala local, en l'administración, en as ilesias y asociacions. L'hongaro ye a luenga d'estau y l'aplicación d'a lei ye dende un punto de vista centralista y no tan tolerant como en o texto d'a lei.
Dimpués de 1867 a nobleza hongara quereba que fuese suprimida a institución d'as mugas militars, en o Banato en 1872 y en Croacia y Eslavonia en 1878.
En a decada de 1870 os habitants de Bosnia-Herzegovina y de Bulgaria se sublevaban a l'Imperio Otomán, encomenzando una crisi internacional. Por o Congreso de Berlín de chulio de 1878 Austria-Hongría ocupan Bosnia-Herzegovina y o Sanchac de Novi Pazar.
A ocupación de Bosnia-Herzegovina, que ya no chustificaba una muga militar y en 1872 fue suprimida a muga militar de Croacia y Eslavonia, quedando os serbios y croatas sin os privilechios que i teneban, con o que creixe o descontento.
Una lei d'educación de 1879 imposa a las escuelas d'as minorías un minimo d'amostranza de l'hongaro, y en 1907 encara aumentan as disposicions d'esta lei.
A primera Guerra Mundial y fragmentación de l'Imperio
O 28 de chunio se produce l'atentau de Sarajevo, o 27 de chulio Austria-Hongría declara a guerra a Serbia y o 28 de chulio encomienza a primera Guerra Mundial, en a que Austria-Hongría ye derrotada.
O día 11 de noviembre de 1918 o Emperador Carlos se refuchia en Italia. A derrota suposa un cambio total de mugas y creyación de nuevos estaus con territorios en l'antigo imperio: Checoslovaquia, Reino d'os Serbios, Croatas y Eslovenos, Polonia y perdugas territorials a mans d'os estaus güegants: Italia y Rumanía. Austria y Hongría se deseparan.
O 12 de noviembre de 1918 se proclamó a Republica de l'Austria Alemana “Deustch-Österreich”, como parte d'a Republica Alemana, manimenos o Tractau de Saint-Germain-en-Laye prohibiba que os alemans austriacos s'unisen a lo atros alemans en un mesmo estau, y se creya a Republica d'Austria, con un rechimen federal dende octubre de 1920.
Por o tractau de Trianon Hongría pierde territorios habitaus por mayorías no hongaras en as suyas marguins.
Ansara
thumb|right|250px|Ansara común europea ([[Anser anser).]] Una ansara, con formas masculinas posibles como ánsar u ansar (d'o latín <ANSER), ye o nombre común eixemplars domesticos u salvaches d'a especie Anser anser, y atras especies salvaches parellanas.
Si orichinariament en aragonés medieval igual como en as formas medievals d'os iberorromanicas (galaicoportugués, astur-leyonés y castellano) designaba tanto a las formas domesticas como a las formas salvaches, con un emplego preferent en o rechistro escrito sobre lo goticismo ganso, en a Edat Meya tardana l'aplicación d'a palabra ansara tendió a restrenyir-se a las variants salvaches obchecto de caza, devez que dende luengas como o catalán u o italiano apareixeba a denominación de oca y dende l'occitán auca, aplicadas tanto a las formas domesticas como a las formas salvaches, persistindo a segunda mesmo en l'actual castellano d'Aragón y en a toponimia (Campo de los Aucos en Noviellas).
En aragonés bi ha poca documentación d'o goticismo ganso (sobre tot peyorativa como faltada), pero coexistiba en o luengache medieval con a forma prestichiada ansara porque ye o que explica a conservación d'o grupo -ns- d'esta palabra, que s'habría perdiu como en "defesa" < DEFENSA. A forma ansara teneba mes prestichio por pareixer-se a la forma latina y se documenta d'os fueros de Navarra y Teruel, d'a toponimia aragonesa (Villar de l'Ansara en El Pobo), d'o lexico comercial aragonés d'o sieglo XV. y d'os zaguers emplegos escritos d'aragonés teronalo. Antiparte, ye a sola que se troba en as traduccions medievals como o "Libro d'el Trasoro".
As ansaras son aus anatidas de mida gran, voladeras, que s'ha cazau historicament por as suyas plumas y a suya carne. A mayoría d'ansaras son migraderas y, en Europa, migran entre o norte d'o continent y a cuenca mediterrania, por o que en as zonas humedas d'a Peninsula Iberica no se'n troba si que en l'hibierno. No ye una especie freqüent manimenos.
Son Doong
La espluga Sơn Đoòng (en vietnamita hang Sơn Đoòng) ye una espelunga con una longaria total de 6.7 km, situata en a provincia de Quang Binh (Phong Nha-Ke Bang) en Vietnam a bells 450 km d'a ciudat de Hanoi y 44 km a lo norte de l'aeropuerto de Dong Hoi.
Fenolhet (Alta Garona)
A suya población ye de 4.028 habitants (1999) en una superficie de 9,51 km², con una densidat de población de 423,55 hab/km².
Katy Perry
Katy Perry, nombre artistico de Katheryn Elizabeth Hudson, naixita de Santa Barbara (California, Estaus Unius) o 25 d'octubre de 1984, ye una cantaire y actriz estausunidense, activa en o mundo d'a musica dende anyos 2000 y con una important carrera musical.
Bandera d'o Tibet
A bandera d'o Tibet ye una bandera que estió introducida en 1912 por o treceno Dalai Lama, qui unificó as banderas militars de quantas provincias pa disenyar l'actual. Dende alavez s'emplegó como que pabellón militar tibetano dica 1950. Hue contina estando l'emblema de l'Administración Central Tibetana, o gubierno d'o Tibet en l'exilio con seu en Dharamsala, India. Como simbolo d'o movimiento d'independencia tibetano, ye actualment prohibiu​ en a Republica Popular de China.
Metropolitano (hierarquía cristiana)
Bispe metropolitano u arcebispe metropolitano (abreviau como metropolitano) ye o bispe d'una metropoli, ye dicir, a capital d'una antiga provincia romana, una provincia eclesiastica u una capital rechional.
O metropolitano en as ilesias de rito romano
200px|thumb|Zygmunt Kamiński, un arcebispe metropolitano levando palio En a Ilesia catolica no bi ha guaire diferencia entre un metropolitano y un arcebispe común, manimenos a un arcebispe que no siga metropolitano li dicen Arcebispe ad personam, O metropolitano tien autoridat sobre atros bispes en atras provincias eclesiasticas ditas seus sufraganias, os cuals se dicen bispes sufragants.
En os tiempos cuan Uesca yera baixo dominación musulmana o territorio de l'Alto Aragón occidental y Navarra dependeban d'o metropolitano d'Aush.
O metropolitano en as ilesias de rito griego
En a ilesia ortodoxa u "pravoslaviana" a fegura d'o metropolitano ye diferent, y tamién bi ha diferencias entre as ilesias autocefalas d'os países eslaus y las atras ilesias de rito griego. Manimenos en dengún d'estos casos os metropolitanos tienen una autoridat especial sobre os bispes rechents en as suyas propias provincias.
As ilesias no eslavas posan a los metropolitanos dichós d'os arcebispes, y os primaus d'as ilesias locals dichós o ran patriarcal se dicen por un regular arcebispes. En o "Libro d'os Emperadors" fan mención de metropolitanos:
En as ilesias eslavas os metropolitanos se clasifican por d'encima d'os arcebispes, y o títol se puet fer servir tanto pa seus d'o primau como pa cualsiquier ciudat important.
200px|thumb|Macario II, metropolitano de Moscú
En l'Imperio Austriaco o metropolitano serbio de Karlovci teneba autoridat sobre toz os cristianos ortodoxos d'o territorio baixo poder d'Austria: serbios, rumanos, ecetra... En mayo de 1848 o metropolitano de Karlovci fació aplegar un parlamento serbio sabor que decidió a creyación d'una Voivodina que incluiba Sirmia, Batchka y Banato y puyó a lo metropolitano a lo ran de patriarca.
Tuca Royero
A tuca Royero ye una tuca de 2.548 m d'altaria situada en o municipio de Benás (Aragón).
Metropolitano (hierarquía cristiana)
O metropolitano en as ilesias de rito griego
En as ilesias vlacas hi ha habiu metropolitano en vecina, Argeş, Suceava, en Alba Iulia, Sibiu y Bucarest
O nombramiento d'un metropolitano con seu en Sibiu en 1868 significó l'autonomía relichiosa d'os rumanos d'o territorio austrohongaro en relación con as autoridaz relichiosas ortodoxas d'os serbios de l'Imperio Austrohongaro.
En Vlaquia y Moldavia a ilesia ortodoxa rumana esdevién una ilesia autocefala en 1885 con a seu metropolitana en Bucarest.
Os metropolitanos en a formación d'as ilesias greco-catolicas
En territorio polaco-lituano se fa en 1596 una asamblea de clero ortodoxo y de fidels proclama a unión con a ilesia catolica. D'os ueito bispes se en oposan dos, pero no son tenius en cuenta por o metropolitano de Kiev. Amaneix una ilesia uniata que reconoix l'autoridat d'o Papa pero mantién o rito bizantín, dito tamién griego.
En 1620 o patriarca de Costantinoble consagra un metropolitano en Kiev y tamién bispes d'a ilesia ortodoxa orichinal. O rei de Polonia se vei obligau a reconoixer-los en 1632, d'una traza que bi ha dos hierarquías paralelas, a ortodoxa y a "uniata". O nuevo metropolitano Per Mohila encomienza una nueva contrarreforma
Parque Nacional d'a Selva de Bohemia
O Parque Nacional d'a Selva de Bohemia (en checo Národní park Šumava) ye un parque nacional situau en a rechión de Bohemia Meridional en a Republica Checha chunto a la muga con Alemanya (a on bi ha una chicota parti adchacent d'o Parque Nacional d'a Selva Bavara) y Austria. Proteche una chicota zona desabitada d'a sierra d'o mesmo nombre, Šumava u Selva de Bohemia. Dende 1990 ye declarau como reserva d'a biosfera por a UNESCO.
O macizo d'a Selva de Bohemia (en checo Šumava) ye cubierto por a selva mas ampla d'Europa Central, encara que a suya composición natural fue cambeada y actualment as plantacions de Picea abies son mayoritarias en toda l'aria. En muitos puestos se plantoron variedatz no nativas d'abetz. Istos no s'han adaptau bien a o clima y condicions locals y por tanto son sensibles a o mal orache, como os vientos cerenyos (por eixemplo en a decada de 1980 u recientment en primerías de 2007), u a os escolitins (Ips typographus). A-saber-las amplas planas con paúls, lacos glaciars y restos de selvas primarias (por eixemplo Boubín) completan un mosaico d'habitats que nomás son trencaus por bells lugarons que perteneixeban mas que mas a habitants de parla alemana que'n estioron forachitaus dimpués d'a Segunda Guerra Mundial, deixando l'aria como parti d'a zona desertica chunto a la muga d'o Bloque de l'Este.Dende a decada de 1970 bi ha habiu una población estable de gato cerval europeu.
Orichinalment, se declaró a protección d'una gran aria que cubriba quasi toda a Selva de Bavera o 27 d'aviento de 1963. O 20 de marzo de 1991 a parti mas valiosa d'ista zona protechida se declaró parque nacional, quedando a resta como zona de buffer.
Beduins
Os beduins son os arabes habitadors de zonas deserticas u semideserticas y criadors de camellos y caballos levando tradicionalment una vida nomada, encara que o termin se tiende a aplicar tamién a atros arabes que crían crabas y ovellas.
Etimolochía
O termin Beduín deriva d'a parola arabe badawī, que deriva d'o termin arabe pa dicir zona arida u aria despoblata (bādiyah), en oposición a lo verdadero desierto (ṣaḥrāʾ).
En aragonés trobamos a parola beduín en "La Flor de las Ystorias d'Orient" y en o "Libro d'as Marabillas d'o Mundo":
Fontbausard
Fontbausard (en francés Fonbeauzard) ye una comuna occitana en o departamento francés d'Alta Garona, districto de Tolosa, cantón de Castèlginèst y rechión d'Occitania.
A suya población ye de 2.766 habitants (2006) en una superficie d'1,32 km², con una densidat de población de 2.095,45 hab/km².
Agulla de Perramó
L'agulla de Perramó ye un mont de 2.688 m d'altaria que se troba situau en a provincia de Uesca (Aragón).
Administrativament fa parti d'o municipio de Benás y d'o Parque Natural de Pocetz-Maladeta. Se devanta sobre os ibons de Perramó, Chicot de Perramó y de la Tartera de Perramó, en a val de Perramó.
Alfonso Carlos de Andrés
Alfonso Carlos de Andrés naixito de Noviellas, Campo de Borcha, o 16 de mayo de 1938 y muerto en Madrit o 5 de chulio de 2009, fue un atleta aragonés especializau en tiradas. Fue 39 vegatas internacional con o equipo nacional espanyol y tenió o récord d'Espanya de tirada de chavalina en 1960 y entre 1961 y 1968, a mas d'o récord d'Aragón de tirada de chabalina con o modelo de chavalina antigo (d'antis de 1986) que teneba o centro de gravedat mas retrasato. Fue campión d'Espanya de tirada de chavalina 8 vegatas dende 1960 dica 1967 consecutivament.
Yera un atleta con una gran capacidat natural ta fer tiradas de qualsiquier preba, tenió records d'Aragón en peso, disco y chavalina. Prencipió fendo tiradas de peso y disco en o Deportivo San Fernando, o suyo solo equipo d'a suya vita esportiva, pero en una competicions por equipos o suyo equipo tenió a necesidat de puntuar en tirada de chavalina, y en a suya primera tirada d'a suya vita fizo o record d'Aragón absoluto quan encara yera junior, principiando una exitosa vita esportiva dominando a preba en Espanya mientres os anyos 1960.
Dentre as suyas competicións internacionals cal destacar a suya partecipación en os Chuegos Olimpicos de Roma 1960, dos medallas en o Campionato Iberoamericano, oro en Madrit 1962 y bronce en Santiago de Chile 1960, campión d'o mundo militar en La Coruña 1964 y medalla d'archent en os Chuegos d'a Mediterrania de Túniz 1967.
Jennifer Lopez
Jennifer Lynn Lopez, naixita de Nueva York o 24 de chulio de 1969, ye una cantaire y actriz estausunidense, activa en o mundo d'a musica dende meyatos d'os anyos 1990 y con una important carrera musical y cinematografica.
Álef
200px|thumb|right
Álef ye a primera letra de l'alfabeto hebreu y alfabeto fenicio, a l'igual que en toz os alfabetos derivatos de l'alfabeto proto-cananeu, correspondendo a la Alaf de l'alfabeto arameu y a la alif de l'arabe. Dende l'alef fenicia han apareixito l'alfa de l'alfabeto griego y a letra A de l'alfabeto latino.
Prene o suyo nombre por a suya forma de tozuelo d'o buei. En o "Libro d'as Marabillas d'o Mundo" la denominan aleph.
En a literatura alchamiata hebrea en aragonés representaba as vocals a u e en parolas como dreito.
Launaguet
Launaguet (Launaguet en occitán, Launaguet en francés y oficialment) ye una comuna occitana en o departamento francés d'Alta Garona, districto de Tolosa, cantón de Tolosa-8 y rechión d'Occitania. Fa parte de l'aria metropolitana de Tolosa.
A suya población ye de 5.086 habitants (1999) en una superficie de 7,02 km², con una densidat de población de 724,50 hab/km².
Cheografía
O territorio d'a comuna de Launaguet se troba situato a una altaria meya de 135 metros sobre o livel d'a mar, con altaria minima de 126 y maxima de 203 metros, y se troba situato a una distancia de 9 km d'a ciudat de Tolosa, a capital d'a suya rechión, d'o suyo departamento, d'o suyo districto y d'o suyo cantón.
Blu-Ray
thumb|Blu-Ray.
O disco de plastico tiene 120 milimetros de diametro y 1,2 milimetros de gordaria, a mesma grandaria que os DVD y CD. Os discos Blu-ray convencionals contienen 25 GB por capa, estando os discos de dople capa (50 GB) o estandar d'a industria pa discos de video de larga duración. I hai tamién disponibles discos de triple capa (100 GB) y de quadruple capa (128 GB).
Cerro de Marradetas
O cerro de Marradetas ye una montanya pirenenca de 2.194 m d'altaria que se troba situada en a muga entre os municipios de Sant Chuan de Plan y Plan, en a sierra de Chía.
Lhasa
O palacio de Potala fa parti d'o Patrimonio d'a Humanidat d'a UNESCO y ye un d'os molimentos mas importants d'o país. Ye a residencia tradicional d'o Dalai Lama en hibierno. Tamién destaca o palacio de Norbulingka, que ye a residencia d'estiu.
A ciudat yera a residencia tradicional d'o Dalai Lama que manimenos dende 1959, a resultas d'a ocupación china, vive refuchiau en Dharamsala, en o estato indio de Himachal Pradesh)y se considera a ciudat santa d'o budismo tibetano. Antes mas i heba gran cantidat de monesterios. A mayoría d'istos estioron destruius entre a Revolución Cultural, pero dende alavez muitos han estau restauraus y sirven como atraccions turisticas. Entre os suyos numbrosos monesterios cal destacar os siguients:
TikTok
thumb|TikTok. TikTok (en chinés 抖 音) ye una aplicación pa telefons mobils de retz socials pa compartir videos y ye propiedat de ByteDance, una interpresa de tecnolochía d'internet con seu en Pequín fundada en 2012 por Zhang Yiming. S'emplega principalment pa creyar videos curtos de baile. ByteDance lanzó por primera vegada Douyin pa o mercau de China en setiembre de 2016. Mas tarde, TikTok se lanzó en 2017 pa iOS y Android en a mayoría d'os mercaus difuera de China; manimenos, solament estió disponible en toz, incluiu Estaus Unius, dimpués de fusionar-se con Musical.ly o 2 d'agosto de 2018.
TikTok y Douyin son semellants entre ell, pero s'executan en servidors separaus y tienen conteniu diferent pa complir con as restriccions de censura china. L'aplicación permite a os usuarios creyar videos curtos de mosica y sincronización de labios de 3 a 15 segundos y videos curtos de 3 a 60 segundos.
En chulio de 2018, l'aplicación teneba mas de 500 millons d'usuarios en toz.
Lista d'as contas con mas seguidors
thumbnail|[[Charli D'Amelio (ezquierda) y a suya chirmana, Dixie D'Amelio (dreita), son respectivament la primera y l'ueitena contas mas seguidas de TikTok.|alt=]]
Smita Nair Jain
Smita Nair Jain (स्मिता नायर जैन en hindi), naixita de Nueva Delhi o 20 de noviembre de 1969, ye una actriz india, guionista y autora activa en o cine indio (Bollywood) dende primerías d'os anyos 1970, y con cuantos premios recibitos mientras a suya carrera cinematografica. Ha treballato con muitas organizacions globals como DHL, MphasiS, Prudential, Accenture, Capita, Barclays y Sears.
Santiuste
Santiuste ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 23 habitants (2007), en una superficie de 10,50 km² y una densidat de población de 2,19 hab/km².
Punta de las Cometas
A punta de las Cometas ye una montanya pirenenca que se troba situada en o municipio de Chía, en a sierra de Chía. Tien una altaria de 2.252 m.
Sherman Alexie
Sherman Alexie (Reserva Spokane, en Wellpinit, Washington, 1966) ye un escritor con herencio de dos nacions nativas, a Coeur d'Alene y a Spokane. A Reserva Spokane, a on creixió, se troba 80 kilometros a o nordueste d'a ciudat de Spokane. Manimenos a suya delicada salut yera un gran lector y, decepcionau por o baixo nivel educativo en a reserva, estudió en una escuela difuera d'a reserva, y dimpués aconsiguió estudiar en a Universidat Gonzaga. Ye l'autor, entre atros, de The business of fancy dancing (1992), First Indian on the moon (1993), Indian Killer (1996) sobre un asasinato interracial, Lone Ranger and Tonto fistfight in heaven (1993), The man who loves salmon (1998), Reservation blues (1995) y Ten Little Indians (2003).
Santiuste
Toponimia
O toponimo Santiuste ye o cognato castellano de l'aragonés Sant Chuste. Amuestra a conservación d'a pronunciación latina en IU- d'acuerdo con a fonetica castellana.
Os toponimos navarro-aragoneses Sant Chuste y os toponimos castellanos en Santiuste son recurrents en a Peninsula Iberica y derivan d'una composición toponimica en latín tipo ECCLESIA SANCTĪ JUSTI u MONASTERIUM SANCTĪ JUSTI con perda d'o substantivo y fosilización d'o chenitivo JUSTI.
Sent Joan le Nòu
Sent Joan le Nòu (en francés L'Union) ye una comuna occitana en o departamento francés d'Alta Garona, districto de Tolosa, cantón de Tolosa-9 y rechión d'Occitania.
A suya población ye de 12.300 habitants (2006) en una superficie de 6,77 km², con una densidat de población de 1.816,84 hab/km².
Donald Tusk
Donald Franciszek Tusk, naixito de Gdansk o 22 d'abril de 1957, ye un politico polaco. Estió o Primer ministro de Polonia dica o 16 de noviembre de 2007 desde o 22 de setiembre de 2014; antiparte, dende l'1 d'aviento de 2014 ye o segundo President d'o Consello Europeu.
Tuca de Casanía
A tuca de Casanía u Cabo Pientes ye una montanya pirenenca de 2.365 m d'altaria que se troba situada en a quadruple muga entre os municipios de Chía, Seira, Sant Chuan de Plan y Plan, en a sierra de Chía, deseparando as vals de Benás y Chistau.
Historia
En istas montanyas se vivió un d'os episodios mas importants d'a Guerra Civil en Aragón, a Bolsa de Bielsa. Encara se i pueden veyer as mugas en as que a 43ª División de l'exercito republicano consiguió contener a las tropas faixistas.
Jimmy Wales
Jimmy Donald Wales (naixito o 7 d'agosto de 1966 de Huntsille (Alabama, Estaus Unius), ye un interpresario estausunidense, conoixiu en estar o fundador de Biquipedia (Wikipedia en anglés)
Vlacos (desambigación)
Vlacos puet estar:
Joe Biden
Joseph "Joe" Robinette Biden (20 de noviembre de 1942 de Scranton, Pennsilvania, Estaus Unius) ye un politico estauunidense, actualment president d'o país dende o 20 de chinero de 2021. Antimás, estió vicepresident baixo a presidencia de Barack Obama dende o 20 de chinero de 2009 dica o 20 de chinero de 2017.
Anyos 1230
Os anyos 1230 ye o periodo de tiempo formato por os anyos entre l'anyo 1230 y l'anyo 1239, istos dos tamién encluyitos.